SARL-NUUS SONDAG 30 September 2012 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
'n nuusbulletin uit elke Sondag om 08:15 SAT in Afrikaans en om 08:30 SAT in 
Engels. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTEL Die voorsitter van Streek 3 van die Internasionale 
A mateurradio-unie, Michael Owen, VK3KT, is op 22 September oorlede. 
Hy was 75 jaar oud. Owen, wat ook voorsitter van die Wireless Institute of 
Australia was, het gedien op verskeie komitees en was `n lid van die TARU- 
waarnemerspan by verskeie Wêreld Radiokonferensies. Hy sal waarskynlik die 
beste onthou word vir sy werk op artikel 25 by WRO-03. Artikel 25 is `n pakket 
van hersiening aan die internasionale Radio Regulasies wat spesifiek op die 
amateur- en amateursatellietdienste betrekking het. 


Amateurradioverenigings regoor die wêreld het voordeel getrek uit Owen 
se entoesiasme en ervaring. Hy was sedert die 1960 s baie betrokke by die 
amateurradio-diens en het van 1989 tot 1999 as TARU vise-president gedien. 


“Ek is baie hartseer om te hoor van Michael se skielike heengaan,” het TARU 
President Tim Ellam, VEGSH, gesê. “Ek het net `n paar dae gelede met hom 
gepraat, en hy was baie entoesiasties om die IARU Streek 3 konferensie in Ho 
Chi Min Stad binne `n paar weke te gaan lei. Michael was `n goeie vriend en 
mentor vir baie van ons in die Internasionale amateurradio-unie. Sy regulasie- 
opstellingsvaardighede was puik en hoef vir niemand terug te staan nie. Sy 
vermoë om sy standpunt oor 'n aantal kwessies duidelik uit te druk, was van on- 
skatbare hulp vir ons. Die ARU is baie dank aan hom verskuldig vir sy werk by 
WRCSs en by baie plaaslike Asië-Stille Oseaan Telekommunikasie Vergaderings. 


“Ek onthou ek was saam met hom by die TTU spesiale komitee-vergadering in 
2002. Hy het my geleer om hoe om voorspraak te maak op internasionale vlak, 
iets wat my baie gehelp het toe ek as TARU beampte verkies is. Michael was 
'n briljante prokureur en goed bekend aan baie kollegas in sy beroep regoor die 
wêreld. Die IARU betuig simpatie aan sy familie, aan TARU Streek 3 en aan 
die WIA. Ek praat namens al my kollegas as ek sê hy sal baie gemis word.” 


“Een van die opdragte wat Michael by WARC-79 gekry het, was om `n resolusie 
op te trek om die amateur-satellietdiens vry te stel van die dienskoërdinasieprose- 
dures wat ons sou laat vasval het in eindelose papierwerk en groot koste. As 
'n prokureur was dit juis dié soort werk wat hy goed gedoen het. Sy werk het 
die toets van die tyd deurstaan en bly steeds van krag. Maar geen goeie daad 
bly ongestraf nie, so in 2003 is hy weer teruggebring na (Geneve as 'n lid van 


die ITARU span wat artikel 25 moes herskryf. Artikel 25 bevat die reëls wat van 
toepassing is spesifiek op die amateur en amateursatellietdienste. Dit het geblyk 
meer `n diplomatieke oefening as tegniese opstelling te wees, maar Michael was 
opgewasse vir die taak. 


Michael Owen was `n strategiese denker. Hy kon die voorsien hoe besluite van 
vandag, die verre toekoms sou beinvloed. Hy het ook verstaan dat as mens jou 
huiswerk doen, jy sukses sal hê. 


Die WIA se vise-president Phil Wait, VKAASD, aanvaar die rol van Voorsitter 
van die WIA. Wait is al `n WIA direkteur sedert 2003 en is in 2010 aangestel 
as vise-president van die WIA. 


Die SARL betuig sy meegevoel aan Michael se familie en aan die WIA. 
(POUSE) 
IN DIE NUUS VANDAG: 


Laaste RYTA van 2012, in Kaapstad gehou. Nuwe Hamnet-Webwerf Amateurra- 
dio bly op die voorpunt van tegnologie Jamboree-op-die-lug en CO Hou Koers 
Doktorsgrade in ingenieurswese vir twee amateurs 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


LAASTE RTA VIR 2012, IN KAAPSTAD GEHOU 


Meet as tagtig persone het die RTA in Kaapstad, bygewoon. 'n Volledige verslag 
oor die 2012 RTA s in volgende week se SARL nuus ingesluit word. 


Die SARL het reeds begin met die beplanning van die datums vir volgende jaar. 
Die voorgestelde datums is: Durban RTA opl15 Junie; Port Elizabeth RTA op 
27 Julie; Gauteng RTA op 31 Augustus; en Kaapstad RTA op 5 Oktober 


Klubs word gevra om die datums te kontroleer vir moontlike botsings met an- 
der gebeurtenisse. Voorstelle vir beprekingsonderwerpe word aangevra. Stuur 
kommentaar aan rta@sarl.org.za asseblief. Lewer ook kommentaar oor hoe u 
die 2012 RTA ervaar het. 


NUWE HAMNET-WEBWERF 


In die Oktober uitgawe van die Hamnetbulletin, wat vroeg hierdie week gepos 
sal word, stel Hamnet die stigting van `n eie webwerf bekend. 


Die domein is al jare terug bespreek, maar Dawie Conrdie, ZS6DHC, het in- 
gewillig om die aanvanklike werf bymekaar te bring en bekend te stel. 


Die webwerf dek die gaping tussen die SARL-webwerf en die baie suksesvolle 
Facebookwerf wat baie belangstelling lok. Al die koppelings, insluitende buite- 
landse koppleings, is ook aangebring. 


Besoek ons gerus by www.hamnet.co.za 


OOS-RAND RADIOKLUB SE VLOOIMARK 


Die Oos-Rand Radioklub se vlooimark is alweer om die draai. Dit sal plaasvind 
op 6 Oktober 2012 te Arrowe Park in Ebenezer straat in Benoni vanaf 12:00 
tot 15:00. Bring die familie en vriende en kom geniet die dag saam met ons. 
Boereworsrolle en koeldrank sal te koop wees. Bring baie geld saam en maak 
seker jy verloor nie op enige spesiale pryse op items nie. Kontak Judy om 'n 
tafel te bespreek. Sy kan geskakel word op 079 730 2080. 


HET JY JOU LEDEGELD BETAAL? 


Ledegeld vir die SARL was betaalbaar op 30 Junie 2012. As u nog nie hernu 
het nie, doen dit sonder versuim. As u nie seker is van die bedrag wat betaal 
moet word nie, bel Mariska by 011 675 2393 op Maandag. Die SARL het u 
ondersteuning nodig om 'n sterk stem vir amateurradio te verseker. 


AMATEURRADIO BLY OP DIE VOORPUNT VAN DIE TEGNOLOGIE 


Het jy geweet dat die Mars Science Laboratory (MSL) op 26 November 2011 
om 15:02 UTC 'n Atlas V 541 gelanseer het vanaf die Cape Canaveral Ruimte- 
lanseringskompleks 41. Dit dra die Curiosity', 'n 900 kg tuig so groot soos 'n 
klein motorkarretjie. Dit het by die rooi planeet aangeland na vlug van nege 
maande. 


Net meer as 7 uur na die lansering om 21:45 UTC is die X-band telemetrie sein 
van die MSL ontvang deur die Bochum amateurradio-fasiliteit. Hierdie fasiliteit 
is herstel en word bestuur deur lede van AMSAT DL. Die sein. wat oor `n 
afstand van 112 000 km ontvang is, het `n spin-modulasie van omtrent 3,5 Hz 
met 2 revolusies per minuut. Daar word geglo dat dit die eerste ontvangs van 
die MSL is buite die amptelike NASA Deep Space Network (DSN) en die USN 
sporingstasie op Dongara, Australië. 


Die 20 m skottel op Bochum word ook gebruik deur AMSAT-DL om outomaties 
intydse solêre data te ontvang vanaf die NASA STEREO A / B satelliete. Die 
data word deur die internet oorgedra na 'n NOA A-bediener in die VSA. 


Amateur radio bly steeds die mees opwindende van alle wetenskaplike stokperd- 
jies. 
JAMBOREE-OP-DIE-LUG EN CG HOU KOERS 


“Scouts” en “Guides? neem op Saterdag 20 en Sondag 21 Oktober 2012 wêreldwyd 
deel aan die 55e Jamboree-op-die-lug en 16e Jamboree-op-die-Internet. Vanjaar 
se tema, is “Hoe groot is jou wêreld?” JOTA is 'n jaarlikse gebeurtenis wat 
Scouts? en “Guides” oor die hele wêreld met mekaar laat praat deur middel van 
amateurradio. 'Hulle ervarings en idees word uitgeruil en gedeel oor die radio. 


Die Voortrekkers in Suid-Afrika en Namibië gaan deelneem aan CO Hou Ko- 
ers op Saterdag 20 Oktober. CO Hou Koers is 'n jaarlikse geleentheid waar 
Voortrekkers die geleentheid kry om per amateurradio met ander Vories van 
regoor die land te gesels. Dit is terselfdertyd `n geleentheid om vaardighede 


wat vereis word vir kentekens soos Radiospraak en Radio-amateur, te oefen en 
op te skerp. Dit gee jongmense blootstelling aan `n baie interessante tegniese 
en wetenskaplike stokperdjie wat stimulerend kan wees ten opsigte van loop- 
baankeuses. 


Skakel met 'n plaaslike Scout'-groep, “Guide'-groep en / of Voortrekkerkom- 
mando en begin met reëlings vir hierdie gebeurtenis. MOET HULLE ASSE- 
BLIEF NIE na jou radiokamer nooi nie; 'n besoek aan die tandarts sal meer 
opwindend wees as dit Moet nie lui wees nie, kom uit die huis en neem jou radios 
op `n uitstappie! 


DOKTORSGRADE IN INGENIEURSWESE 


Dit gebeur selde dat `n pa en seun albei doktorsgrade in ingenieurswese in 
dieselfde week ontvang. 


Dr Gary Immelman, ZS6YT, en sy seun Dr @uintin Immelman, ZS6IY, het in 
dieselfde week doktorsgrade in ingenieurswese ontvang, maar van verskillende 
universiteite. 


Gary het `n Doctoris Technologiae (Honoris Causa) Engineering and Technology 
ontvang van die Vaal University of Technology in Vanderbijlpark en @uintin 
het 'n Ph.D. Meganiese Ingenieurswese ontvang van Noordwes-Universiteit se 
Potchefstroomkampus. Die gradeplegtighede is nie vir dieselfde week beplan 
nie, so `n blote toeval het dit inderdaad 'n merkwaardige week gemaak. 


U mag onthou dat hierdie tyd verlede jaar was Gary besig om aan te sterk na 
'n skietvoorval by sy woning op 25 Julie 2011. Hy het grootliks herstel behalwe 
vir pyn in sy regterarm en maag, maar dit het hom nie in die minste teruggehou 
nie. 


NUWE LEDE 


Gedurende die afgelope week het Andrew Baxter, GA4SIU, `n nuwe lid van die 
SARL geword. Andrew het van die Verenigde Koninkryk na Suid-Afrika verhuis 
en is tans besig om `n 7S-lisensie te bekom. Welkom aan Andrew G4SIU 


KLUBNUUS 


Die Pretoria Amateurradioklub se algemene jaarvergadering het op 2012-09-08 
plaasgevind. Daar was `n baie goeie opkoms en heelwat toekennings en trofeë 
is uitgedeel. Die vorige jaar se voorsitter is herkies en heelparty nuwe komi- 
teelede het bygekom. Die portefeuljes word op die eerste komiteevergadering 
toegewys. Die komitee is soos volg: Voorsitter Pierre Holzhausen ZS6PJH. An- 
der verkose komiteelede is: Fritz Sutherland, ZS6SF; Jean de Villiers, ZSGARA; 
Andre van Tonder, ZS6BRG; Johan de Bruyn, ZS6JDB; Graham Reid, ZR6GJR; 
Vincent Harrison, ZS6BTY; Craig Symington, ZS6RH; Rudi van Dyk, ZSGRVD; 
Pieter Fourie, ZS6CN en Richard Peer, ZS6UK. Almero du Pisani ZS6LDP, is 
gekoëpteer. 


WEDSTRYDNUUS 


SARL 80 m @SO-geselligheid. Die Oktoberbeen van hierdie gewilde wedstryd, 
aangebied deur die Durban ARK, word op Donderdagaand 4 Oktober gehou en 
dit begin om 17:00 UTC en eindig om 20:00 UTC (19:00 tot 22:00 SAT). Dit 
is slegs `n foonkompetisie en vind plaas op die bandgedeeltes 3 603 tot 3 650 
kHz en 3 700 tot 3 800 kHz. U roepsein, `n RS.-seinverslag en u naam word 
uitgeruil. 


Tien (10) punte word verdien vir elke kontak met 'n Suid-Afrikaanse stasie en 
vyftien (15) punte vir elke kontak met `n stasie buite Suid-Afrika. U logstaat 
moet gestuur word aan die Durban ARK, Brownlee Place 17, Bluff, Durban, 
4052 of u kan dit per e-pos stuur aan zs5lp@vodamail.co.za. Dit moet hulle 
teen 19 Oktober 2012 bereik. 


VOORTPLANTINGSVOORSPELLING 


Hans, ZSGAKV, berig dat twee C-klas fakkels ontdek is. Geomagnetiese toes- 
tande is op rustige vlak. Plaaslike HF werkingsfrekwensies wissel van onstabiel 
tot “verhoog van maandelikse gemiddelde voorspelde waardes". Probeer 10 en 
15 meter, die voortplanting mag u verras. 


Aktiewe gebied 1 582 het die potensiaal vir die M-klas opvlamming as gevolg van 
die groeiende magnetiese konfigurasie. Die vooruitsigte is dat die mees aktiewe 
gebiede sigbaar op die son, eenvoudige magnetiese konfigurasies het. Aktiewe 
gebiede 1 575, 1579 en 1 582 het die moontlikheid van geringe aktiwiteit. Daar 
word verwag dat opvlammings-aktiwiteit laag tot middelmatig sal wees oor die 
naweek. Besoek www.spaceweather.co.za vir die nuuste inligting. 


DAGBOEK VAN GEBEURE 38 Oktober - Logstate vir die SARL 80 m 
klubkampioenskap ESB-kompetisie moet in wees na zsdbfn@netactive.co.za. 
4 Oktober - SARL 80 m (@SO-geselligheid. 17:00 UTC tot 20:00 UTC 
05 Oktober - Nominasies vir MTN geborgde SAARDT-toekennings in te 
wees na saardt@intekom.co.za. (09 Oktober - Erfenisdagnaelloop se logstate 
moet in wees na riaanzsdpr@gmail.com en fwolff@global.co.za. 20 Oktober - 
Jamboree-op-die-lug en CO Hou Koers. 


Die SARL nooi u om te luister na Amateurradio Vandag, elke Sondag oggend 
om 10:00 SAT op 145.750 MHz in die Pretoria-omgewing, met herleidings op 
7 082, 7 205 en 17 760 kHz. Daar is ook 'n potgooi deur ZS6RO. Vir 'n web 
Vir oudiostrome en Echolink deur ZS6FCS, besoek www.sarl.org.za, klik op 
'Amateur Radio Today “, gaan na die groen kolom en klik op 'LUISTER OP 
DIE WEB'. 'N Heruitsending vind op Maandae om 17:30 UTC op 3 230 kHz. 
Sentech borg die ARMI uitsendings op die nie-amateur frekwensies. 


U het geluister na `n nuusbulletin van die Suid-Afrikaanse Radioliga, saamgestel 
deur Martin Schwella, ZSAMS en geredigeer deur Fritz Sutherland ZS6SF 


Dankie dat u geluister het, 73 
/EX 


